Muutamat jerusalemilaiset sanoivat: -
"Eikö tämä ole se, jonka he haluaisivat tappaa? Kuinka kummassa -
hän saa puhua täällä vapaasti eivätkä he sano mitään?
Ovatkohan hallitusmiehet nyt varmoja siitä, että hän on Messias?
Tästä miehestä me kyllä tiedämme, mistä hän on kotoisin.
Kun Messias ilmestyy, kukaan ei tiedä, mistä hän tulee."
Opettaessaan temppelissä Jeesus huusi kovalla äänellä: -
"Te siis tiedätte, kuka minä olen ja mistä tulen.
En minä ole tulostani itse päättänyt -
-- minut lähetti hän, joka on totuus itse. Te ette häntä tunne, -
mutta minä tunnen hänet, koska tulen hänen luotaan ja -
koska hän on minut lähettänyt."
Hallitusmiesten teki mieli pidättää hänet, mutta kukaan ei kuitenkaan -
käynyt häneen käsiksi, sillä hänen hetkensä ei ollut vielä tullut.
Monet kansanihmiset sen sijaan uskoivat häneen. He sanoivat: -
"Tokkopa Messias tullessaan tekee useampia tunnustekoja -
kuin tämä on jo tehnyt."
Kun fariseukset kuulivat, että kansan parissa puhuttiin Jeesuksesta -
tähän tapaan, he ja ylipapit lähettivät miehiään pidättämään hänet.
Jeesus sanoi: "Vähän aikaa minä vielä olen teidän luonanne.
Sitten menen hänen luokseen, joka minut on lähettänyt.
Silloin te etsitte minua mutta ette löydä, -
ettekä te pääse sinne, missä minä olen."
Juutalaiset kyselivät toisiltaan: "Minne hän aikoo mennä?
Mistä me emme häntä löytäisi? Onko hän lähdössä niiden luo, jotka asuvat -
kreikkalaisten keskuudessa? Aikooko hän opettaa kreikkalaisiakin?
Mitä hän mahtoi tarkoittaa sanoessaan: -
'Te etsitte minua mutta ette löydä', ja: -
'Te ette pääse sinne, missä minä olen'?"
Juhlan suurena päätöspäivänä Jeesus nousi puhumaan ja -
huusi kovalla äänellä: -
"Jos jonkun on jano, tulkoon minun luokseni ja juokoon!
Joka uskoo minuun, 'hänen sisimmästään kumpuavat -
elävän veden virrat', niin kuin kirjoituksissa sanotaan."
Tällä Jeesus tarkoitti Henkeä, jonka häneen uskovat tulisivat saamaan.
Vielä ei Henki ollut tullut, koska Jeesusta ei vielä ollut kirkastettu.
Jeesuksen sanat kuultuaan jotkut väkijoukosta sanoivat: -
"Tämän täytyy olla se profeetta." Toiset sanoivat: "Hän on Messias."
Mutta toiset epäilivät: "Ei kai Messias Galileasta tule!
Kirjoituksissahan sanotaan, että Messias on Daavidin jälkeläinen ja -
tulee Betlehemistä, Daavidin kotikaupungista."
Näin ihmiset alkoivat kiistellä hänestä.
Muutamat halusivat ottaa hänet kiinni, -
mutta kukaan ei kuitenkaan käynyt häneen käsiksi.